במדינות בהן קיימת מערכת התרעה, היא מבוססת לרוב על מערך של מאות חיישנים שמטרתם לזהות את גלי האנרגיה הייחודים שנוצרים ברעידות אדמה. ברעידת אדמה נוצרים שני גלים סייסמיים:
מערכת התרעה המבוססת על גילוי גלי P יכולה לספק התרעה של עד 20 שניות לפי הגעת גלי S אשר עלולים לגרום לנזק. זמן ההתרעה מבוסס על מיקום המערכת ביחס למוקד רעידת האדמה, ככל שמוקד הרעש קרוב יותר, זמן ההתרעה קצר יותר.
היתרון של מערכת מבוססת חיישנים כזאת היא שהיא מדויקת, אך פריסת חיישנים רחבה כרוכה בעלות גבוהה ופיתוח מורכב. כך למשל, בניית המערכת לאורך החוף המערבי של ארצות הברית נמשכה 15 שנה ועלותה 60 מיליון דולר.
קיימות גם מערכות המספקות התרעה ברמה מקומית (מבנה) והן מבוססות על גלאי סייסמי מקומי וחיבור למערכת הכריזה המקומית לצורך שידור התרעה.
מערכת מבוססת מכשירי אנדרואיד.
בשנת 2021 הכריזה גוגל על מערכת התרעה על רעידת אדמה המבוססת על טלפונים סלולריים, המערכת מבוססת על מד התאוצה הקיים במכשירים סלולריים מודרניים. מערכת ההתרעה היא חלק אינטגרלי ממערכת ההפעלה אנדרואיד מגרסה 5.0 ומעלה. כאשר המכשיר מזהה רעידות אשר יכולות להתאים לגלי P, הוא משדר את מידע לשרת, ורק אם התקבל מידע דומה מאלף מכשירים באזור משוגרת ההתרעה. היתרון של מערכת כזאת הוא בעלויות ופריסה הפשוטה, החיסרון הוא שאם מדובר באזור דליל משתמשים, ייתכן שלא יתקבל מספיק מידע על מנת להפיץ התרעה. נכון לשנת 2021 המערכת זמינה בקליפורניה, הפיליפינים, יוון וניו זילנד. המערכת כבר רשמה מספר הצלחות, בין היתר ברעידת אדמה בעוצמה 5.3 בסולם ריכטר שהתרחשה בניו זילנד באוקטובר 2021.
שימושים בעולם.
במרבית מדינות העולם לא קיימת מערכת התרעה לאומית מפני רעידות אדמה.
ישראל.
בישראל הותקנו החל משנת 2017 מערכות התרעה מקומיות (שאינן מחוברות למערכת התרעה ארצית) במוסדות החינוך בישראל. נכון לשנת 2021 המערכת מותקנת ב-60% מבתי הספר.
מערכת תרועה.
בשנת 2012 התקבלה החלטה על הקמת מערכת התרעה לאומית, יישום המערכת נמשך זמן רב ודוח מבקר המדינה שפורסם בשנת 2018 ציין כי טרם הושלמה המערכת.
בינואר 2022, לאחר שני אירועי רעידות אדמה שפקדו את ישראל באותו החודש, הכריז פיקוד העורף כי מערכת "תרועה" תשמש כמערכת ההתרעה הלאומית לרעידות אדמה ותופעל בזמן הקרוב. המערכת פותחה בקליפורניה ובפעילות משותפת של המכון הגיאולוגי לישראל ואוניברסיטת ברקלי הותאמה לישראל. היא מבוססת על כ-120 תחנות עם חיישנים סייסמיים בעיקר סביב השבר הסורי אפריקאי ובקע יגור. זמן ההתרעה הוא ביחס למוקד הרעש ויכול לנוע בין שניות בודדות לחצי דקה. התקנת המערכת בוצעה על ידי ננומטריקס הקנדית ומוטורולה ישראל ועלויות הפריסה, ההתקנה ותפעול המערכת עד לסוף שנת 2021 הסתכמו בכ-45 מיליון ש"ח. המכון הגאולוגי אחראי לתפעול המערכת, גילוי הרעידה ויצירת ההתרעה ופיקוד העורף אחראי על העברת ההתרעה לאזרחים. ההתרעה תתקבל באמצעות מערכת הצופרים הארצית, כאשר תושמע אזעקה בשילוב כריזה "רעידת אדמה", וכן באמצעות אפליקציית פיקוד העורף ואמצעי המדיה השונים כפי שקיים באזעקות מלחמה.
רעידות אדמה באזור הלבנט
להלן רשימה של רעידות האדמה שהתרחשו באזור הלבנט, כולל רעידות אדמה שהמוקד שלהם היה באזור הלבנט או שגרמו נזק משמעותי באזור. הרשימה מתמקדת במיוחד ברעידות האדמה שהיו בעלות השפעה רבה באזורים בהם נמצאים כיום מדינת ישראל, ירדן, לבנון, יהודה ושומרון, סוריה ובמידה מסוימת גם האזורים הסמוכים של דרום אנטוליה, האי קפריסין וחצי האי סיני (אזורים המשתייכים בהתמדה כיום לטורקיה, קפריסין, צפון קפריסין ומצרים).
סכנה סייסמית.
בקעת הירדן נוצרה כתוצאה מתנועות טקטוניות בבקע ים המלח הממוקם בין הלוח האפריקאי ממערב והלוח הערבי ממזרח. רמת הגולן וכל עבר הירדן הם חלק מהלוח הערבי, בעוד ששטחי הגליל, יהודה ושומרון, מישור החוף והנגב יחד עם חצי האי סיני הם חלק מהלוח האפריקאי. מצב זה תורם לכך שישנה פעילות סייסמית גבוהה יחסית באזור זה.
רעידות אדמה.
האזור חווה רעידות אדמה רבות לאורך ההיסטוריה כאשר רעידות האדמה ההרסניות ביותר בהיסטוריה היו רעידות האדמה שהתרחשו בשנת 31 לפנה"ס, 363 לספירה, 749 לספירה ו-1033 לספירה. רעידת האדמה של 1759, יחד עם רעידת האדמה שאירעה בסוריה בשנת 1202, הם לפי ההערכות רעידות האדמה ההיסטוריות החזקות ביותר שאירעו באזור הלבנט. חלק מרעידות האדמה גרמו להיווצרות של צונאמי - במיוחד רעידת האדמה שאירעו בשנים 92 לפנה"ס, 115, 306, 502, 551, 881, ו-1202.
קרחון רוז ואלי
קרחון רוז ואלי (באנגלית: Rose Valley Glacier ; בבולגרית: ледник Розова долина; מילולית "קרחון עמק הוורדים") הוא קרחון בחצי האי וארנה במזרח האי ליווינגסטון באיי שטלנד הדרומיים, שבאנטארקטיקה.
הקרחון ממוקם צפונית - מזרחית לשדה השלג סדינני;
הקרחון ממוקם צפונית - מערבית לקרחון דבלט; ומצפון לקרחון פנגה.
אורכו של הקרחון 5.2 קילומטרים בכיוון דרום-מזרח - דרום-מערב.
רוחבו של הקרחון 3.7 קילומטרים בכיוון דרום-מערב - צפון-מזרח.
הקרחון מנקז את המורדות הצפון-מזרחיים של רמת וידין.
הקרחון נשפך למפרצון ליסטר ולמצר מקפארליין, בין נקודת פומורי לבין נקודת אינוט.
היסטוריה.
גילוי ומיפוי הקרחון.
הקרחון התגלה במסגרת הסקר הטופוגרפי הבולגרי Tangra 2004/05.
הקרחון מופה על ידי סוקרים בולגריים בשנת 2005 ובשנת 2009.
מקור השם.
הקרחון נקרא על שם עמק השושנים שבמרכז בולגריה.
קרחון עמק הוורדים
מזמור ע&quot;ד
מזמור ע&quot;ח
מזמור מ&quot;ט
לי צי צ'ינג
לי צ'י צ'ינג (בסינית: 李志清; נולד ב-1963) הוא קומיקסאי "מנהואה" מהונג קונג המשתמש בשם העט "清兒".
לי החל לצייר קומיקס ורומנים גרפיים ב-1981.
בשנת 1992, הוא זכה בפרס על עבודתו בצבעי מים בביאנלה לאמנות עכשווית של הונג קונג, ועבודותיו הוצגו במוזיאון הונג קונג לאמנות.
הוא הקריקטוריסט הראשון מהונג קונג שעבודתו פורסמה ביפן. ההתמחות שלו היא במאנגה היסטורית. לרוב, מבוססת על רומנים קלאסיים קיימים, כולל יצירותיו של סופר הוושיה, לואי צ'ה. בין יצירותיו העיקריות עיבוד קומיקס של רומן שלוש הממלכות ושולי המים.
עבודותיו מתפרסמות בדרך כלל על ידי CultureCom Comics, בית הוצאה לאור בהונג קונג.
עבודתו "Sun Zi's Tactics" זכתה בפרס המנגה הבינלאומי הראשון של ממשלת יפן ב-2007.
ערן שטרן
ערן שטרן (נולד ב-13 במאי 1972) הוא מאמן אישי ישראלי.
ביוגרפיה.
שטרן נולד ב-13 במאי 1972 בעומר. בין השנים 1993–1997 הוא למד תואר ראשון בהנדסת תעשייה וניהול, עם התמחות במערכות מידע באוניברסיטת בן-גוריון בנגב, ובין השנים 1997–2000 הוא למד תואר שני במנהל עסקים. בין השנים 1997–2006 הוא עבד בחברת אינטל בקריית גת, שם שימש בין היתר כמנהל מערכות מידע של ארגון משאבי אנוש בישראל, מנהל פרויקט מערכות מידע של משאבי אנוש באירופה וכמנהל מרכז התמחות BI של ארגון משאבי אנוש העולמי.
בשנת 2006 הקים שטרן את חברת "יוצא מהכלל" המתמחה באימון וייעוץ אישי ועסקי, ובשנת 2008 פתח את אתר "הסוד" והשיק את הספר בישראל. בשנת 2009 ייסד ביחד עם אלון אולמן את סדנת "קוד המנצח" ובשנת 2011 הם הקימו את חברת "קוד המנצח". בשנת 2012 יצא לאור ספרו הראשון "להגשים" בהוצאת פראג שהפך לרב-מכר ונמכר, נכון ל-2014, במעל ל-30,000 עותקים. בשנת 2013 מכר שטרן את חלקו בחברת "קוד המנצח" לאלון אולמן. בשנת 2015 הוא הקים את קהילת "עסקים מבוססי שליחות" המיועדת לבעלי עסקים המוכוונים להיטיב עם העולם, ובשנת 2016 יצא לאור ספרו השני "להתעורר" בהוצאת פראג המיועד לשכירים בצמתי החלטה לקראת יציאה לעצמאות תעסוקתית.
בשנת 2016 הוא יצא ביחד עם משפחתו, לטיול של שבעה חודשים בעולם, שבמהלכו כתב את הבלוג "לא נורמלים" המתאר את מסעם בעולם. בשנת 2017 הוא השתתף בהכשרת שגרירי "קפיטליזם קשוב" בישראל. בשנת 2019 פתח את הפודקאסט "כסף טוב" בו הוא מראיין אנשים, יזמים ובעלי עסקים. ב -2020 זכה "כסף טוב" במקום השני כפודקאסט השנה בכלכלה. באותה שנה הוא חלה בסרטן, ממנו החלים לאחר מספר חודשים. בשנת 2020 הוא פתח את הפודקאסט "עושים שינוי" בו הוא מראיין אנשים שעברו תהליכי שינוי וטרנספורמציה מהותיים בחייהם.
חיים אישיים.
שטרן גרוש ואב לשלושה בנים, ומתגורר ביישוב נווה מבטח.
סלט אבוקדו
שמוקלר
קרן אלומה
סוכר אינוורטי
סוכר אינוורטי הוא תערובת של שני חד הסוכרים גלוקוז ופרוקטוז המתקבלת כתוצאה משבירה של הקשר הגליקוזידי של סוכרוז. שמו של הסוכר נובע מהתכונות האופטיות שלו. בעוד שסוכרוז מקטב את האור ימינה, תוצרי הפירוק שלו (תערובת גלוקוז ופרוקטוז) מקטבים את האור שמאלה ולכן הסוכר נקרא סוכר אינוורטי (invert sugar) - הפוך.
בשל תכונותיו החיוביות, הסוכר האינוורטי נמצא בשימוש רב בתעשיית המזון. הוא ידוע כמתוק יותר לעומת רוב הממתיקים, בעל נטייה נמוכה יותר להתגבשות וכסופח לחות.
במקור, הפקת סוכר אינוורטי נעשתה באמצעות חימום תמיסה מימית המכילה סוכרוז, אולם כיום הפקת הסוכר בתעשיית המזון נעשית באמצעות יצירת סביבה חומצית או בתהליכים אנזימטיים.
הפקה של סוכר אינוורטי.
דרך ההפקה המוכרת והידועה ביותר של סוכר אינוורטי היא המסת סוכרוז במים וחימום התמיסה. כדי להאיץ את התגובה משתמשים בתעשיית המזון בדרכים אנזימטיות או בהידרוליזה חומצית לטובת הפקת הסוכר האינוורטי.
הפקה אנזימטית.